Diari Oficial de la Generalitat Valenciana


Sumari del DOGV 5543, del 27-06-2007 (2007/8494)

RESOLUCIÓ de 18 de juny de 2007, del conseller de Justícia, Interior i Administracions Públiques, per la qual es resol la Convocatòria de 21 de novembre de 2005, sobre distribució del Fons d'Ajudes Socials, corresponent a l'any 2002, per al personal laboral de l'administració del Consell de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5543

Data del DOGV
:   27-06-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/8494


Data del document
:   18-06-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * suport econòmic
    * ajuda social
    * funció pública
    * personal contractat
    * funcionari

RESOLUCIÓ de 18 de juny de 2007, del conseller de Justícia, Interior i Administracions Públiques, per la qual es resol la Convocatòria de 21 de novembre de 2005, sobre distribució del Fons d'Ajudes Socials, corresponent a l'any 2002, per al personal laboral de l'administració del Consell de la Generalitat Valenciana. [2007/8494]
L'Orde de 21 de novembre de 2005, del conseller de Justícia, Interior i Administracions Públiques, per la qual es convoca el Fons d'Ajudes Socials, per al personal laboral de l'administració del Consell de la Generalitat Valenciana, i dicta les normes per a la seua distribució, estableix, en l'article 4.5, que el repartiment de les ajudes, corresponents a l'any 2002, es realitzarà després de la determinació de la quantia que haja de repartir-se per a aqueix any. Aquesta es va publicar a través de l'Orde de 5 de juny de 2007, del conseller de Justícia, Interior i Administracions Públiques, en el DOCV de 12 de juny.
El procediment de distribució d'aquestes ajudes s'efectua en la forma establida en l'Orde de Convocatòria i, així, el 20 de febrer de 2006, es va posar de manifest, mitjançant la inserció d'anuncis en els taulers de les corresponents oficines públiques, la relació provisional de treballadors amb dret a les ajudes i la d'aquells les dades dels quals no constaven totalment o parcialment en els registres i arxius corresponents o no complien algun dels requisits establits en la Convocatòria.
La Comissió del Fons d'Ajudes Socials, després de la verificació de les al·legacions presentades i la publicació de l'Orde de 5 de juny de 2007, va elevar la proposta de resolució relativa a les ajudes socials de l'any 2002, en data 13 de juny de 2007.
Per tant, i de conformitat amb les competències atribuïdes per l'article 35 de la Llei 5/1983, de 30 de desembre, de Govern Valencià, resolc:
Primer
1. Concedir l'ajuda social al personal que es relaciona en l'annex I, en la quantia total expressada en l'esmentada relació.
2. La quantia individualitzada de les ajudes, referides a l'any 2002, s'ha obtingut dividint l'import total anual entre el nombre total de mesos sol·licitats per tots els treballadors.
L'import és lineal, amb independència de la categoria professional exercida i proporcional al nombre de mesos complets de serveis.
3. A les quantitats que figuren en l'annex I s'aplicarà la retenció legalment establida, en concepte de retenció a compte de l'impost sobre la renda de les persones físiques.
Segon
Desestimar totalment les sol·licituds del personal que es relaciona en l'annex II i per les causes que s'hi estableixen.
Tercer
Acceptar la renúncia de la Sra. Milagros Llorens Ripoll.
Quart
1. Les quanties atorgades, juntament amb els seus romanents, ascendeixen a cinc-cents cinquanta-dos mil vuit-cents setanta-dos euros (552.872 euros). El seu pagament el realitzarà la conselleria de Justícia, Interior i Administracions Públiques, a càrrec de l'aplicació pressupostària 93.34.19.937.75.09, Fons d'Ajudes Socials per al personal laboral de l'administració del Consell de la Generalitat.
2. L'ingrés de les quanties, que corresponen a cada un dels relacionats en l'annex I, s'efectuarà:
- per al personal que, a la data d'acabament del termini de presentació d'instàncies, es trobava en situació d'alta en la nòmina del personal al servei de l'administració del Consell, a través del compte bancari que tinga indicat per a l'ingrés periòdic de la seua nòmina.
- per al personal que, a la data d'acabament del termini de presentació d'instàncies, no es trobava en situació d'alta en la nòmina del personal al servei de l'administració del Consell, en el compte bancari que haja acreditat ser el titular, mitjançant la documentació adjunta al model de sol·licitud d'ajuda.
Cinqué
Publiqueu la present Resolució en el Diari Oficial de la Comunitat Valenciana.
Contra aquesta resolució es podrà interposar reclamació prèvia a la via judicial laboral, segons el que disposen els articles 125 de la Llei de Règim Jurídic de les Administracions Públiques i del Procediment Administratiu Comú i 69 del Text Refós de la Llei de Procediment Laboral, aprovat pel Reial Decret Legislatiu 2/1995, de 7 d'abril.
València, 18 de juny de 2007.- El conseller de Justícia, Interior i Administracions Publiques: Miguel I. Peralta Viñes.